EkBass/fiwiki-20250220-pages-articles huggingface dataset:
Galapagosinmerileijona

Galapagosinmerileijona (Zalophus wollebaeki) on uhanalainen korvahylkeisiin kuuluva nisäkäslaji. == Levinneisyys == Galapagosinmerileijonia tavataan pääasiassa ainoastaan Galapagossaarilla, mutta joitain pesimäyhdyskuntia on tavattu myös Ecuadorin mantereen tuntumassa sijaitsevalta Isla de la Platan saarella. Galapagossaarilla galapagosinmerileijonia on noin 50 000.Galapagos Sea Lions Animal Corner == Lisääntyminen == Galapagosinmerileijona saa yhden pennun vuosi parittelun jälkeen. Syntymänsä jälkeen pentu muodostaa emoonsa vahvan siteen. Emo hoitaa pentua enintään kolme vuotta syntymästä. == Ulkonäkö ja koko == Galabagosinmerileijonaurokset painavat keskimäärin 250 kilogrammaa, ja naaraat vain neljäsosan siitä. Sekä urosten että naaraiden keskimääräinen pituus on 150-200 senttimetriä. Urokset voidaan erottaa helposti naaraista otsassa sijaitsevasta kohoumasta. == Ravinto == Galapagosinmerileijonat syövät pääasiassa kalaa. Niiden pääasiallinen saalislaji on sardiini. == Lähteet == Luokka:Korvahylkeet
Sukevanjärvi

Sukevanjärvi on matala, runsashumuksinen ja lyhytviipymäinen järvi Sonkajärvellä Pohjois-Savon koillisosassa. Sen pinta-ala on 3,9 neliökilometriä. Etäisyys Kuopiosta on 110 kilometriä pohjoiseen ja Kajaanista 40 kilometriä etelälounaaseen.Sukevanjärvi. Järviwiki. Viitattu 24.3.2022. == Maantiede == Sukevanjärven pituus kaakosta luoteeseen on 5,5 kilometriä. Leveimmät kohdat ovat noin kilometrin, kapeimmat puolestaan noin puoli kilometriä. Vain kahdeksan prosenttia Sukevanjärvestä on vähintään kuusi metriä syvä. Syvin kohta sijaitsee järven eteläpuoliskolla, kartalla sen lukemaksi on mainittu 9,2 metriä. Sukevanjärven vedenkorkeutta nostettiin 21 senttimetriä vuonna 2010. Sukevanjärven saariluku on viisi. Laajin saari on noin kaksihehtaarinen Sukevansaari, joka sijaitsee järven keskiosassa. Palosaari järven eteläosassa on muutaman aarin laajuinen. Sukevanjärveä reunustaa kulttuurimaisema peltoineen. Etelärannalla sijaitsee Sukevan taajama. Sukevanjärveen laskee Raudanjoki idästä Raudanvedeltä (158,9 metriä mpy). Sukevanjärvi laskee Tenetinjokea kaakkoon Pieniveteen (120,6 metriä mpy) ja siitä edelleen etelään. Sukevanjärveen laskee myös pieni Valkeislampi (126,2 metriä mpy) kaakosta. Sukevanjärven vesitilavuus on 8 873 000 kuutiometriä. Järven vesi on erittäin tummaa. Sukevanjärvi (04.584.1.002) kuuluu Sukevanjärven alueeseen (04.584), joka on kolmannen jakovaiheen vesistö Vuoksen vesistössä (04). Toinen jakovaihe on Sonkajärven reitin valuma-alue (04.58) ja ensimmäinen jakovaihe on Iisalmen reitin valuma-alue (04.5). Sukevanjärvi on Sukevanjärven alueen laajin vakavesi. Alueen muut yli hehtaarin laajuiset vakavedet ovat Pienivesi, Valkeislampi, Iso Sammakkolampi, Talvilampi ja Viitalampi.Sukevanjärven alue (04.584). Järviwiki. Viitattu 24.3.2022. Sukevanjärvi on yhdeksänneksi laajin Sonkajärven yli 200:sta järvestä. Sitä seuraa Päsmäri, Ahveninen, Kämäräisenjärvi ja Harvanjärvi.Sonkajärvi. Järviwiki. Viitattu 24.3.2022. == Lähteet == Luokka:Sonkajärven järvet Luokka:Iisalmen reitin valuma-alue
Drown in Darkness – The Early Demos

Drown in Darkness – The Early Demos on Paradise Lostin kokoelma-albumi, joka julkaistiin 22. toukokuuta 2009. == Kappaleet == # # # # # # # # # # # # == Arvostelut == * Imperiumi: 8/10Levyarvostelu: Paradise - Lost Drown In Darkness - The Early Demos Viitattu 16.4.2022. * Kaaoszine: Se, mistä kaikki sai alkunsa – Arviossa Paradise Lostin ”Drown In Darkness – The Early Demos” Viitattu 16.4.2022. == Lähteet == == Aiheesta muualla == * Drown in Darkness – The Early Demos Discogsissa. * Luokka:Vuoden 2009 kokoelma-albumit Luokka:Paradise Lostin albumit
Harvanjärvi

Harvanjärvi on vähähumuksinen ja pitkäviipymäinen järvi Sonkajärvellä Pohjois- Savon pohjoisosassa. Sen pinta-ala on 2,05 neliökilometriä. Järvi sijaitsee Sonkajärven keskustaajaman kaakkoispuolella. Etäisyys Kuopiosta on 82 kilometriä pohjoiseen.Harvanjärvi. Järviwiki. Viitattu 24.3.2022. == Maantiede == Harvanjärven pituus kaakosta luoteeseen on 3,1 kilometriä. Järven ilmeeseen vaikuttaa voimakkaasti noin puolen neliökilometrin laajuinen ja 1,6 kilometriä pitkä Salonsaari. Järven eteläosa jakautuu lahtiin (Seppälänlahti, Kylmäkorvenlahti, Palosenlahti). Järven länsiosan muodostaa Komulanlahti. Pohjoiset ja koilliset osat kaartuvat Salonsaaren ympärille. Noin puolet Harvanjärvestä on kahdesta neljään metriä syvä. Syvin vyöhyke sijaitsee Salonsaaren länsipuolella. Järven pintaa laskettiin 1960-luvulla 70 senttimetriä. Harvanjärven saariluku on viisi. Salonsaaren jälkeen laajin saari on runsaan hehtaarin laajuinen Lempinen järven kaakkoisosassa. Lempisen eteläpuolella sijaitsee Tiirinsaari. Komulanlahdella sijaitsee Latosaari ja Antinsaari. Harvanjärven länsiranta on Harvankylän kulttuurimaisemaa. Noin kilometri Harvanjärven kaakkoisrannalta itään sijaitsee Petäjäjärvi. Järvien välissä sijaitsee peltomaisema. Harvanjärveen virtaa useita vähäisiä laskuojia. Harvanjärvi laskee noin 600 metriä pitkän Harvanjoen välityksellä pohjoiseen Väärä-järveen (103,5 metriä mpy). Harvanjärven vesitilavuus on 7 060 000 kuutiometriä. Järven vesi on erittäin tummaa. Harvanjärvi (04.582.1.016) kuuluu Matkusjoen alaosan alueeseen (04.582), joka on kolmannen jakovaiheen vesistö Vuoksen vesistössä (04). Toinen jakovaihe on Sonkajärven reitin valuma-alue (04.58) ja ensimmäinen jakovaihe on Iisalmen reitin valuma- alue (04.5). Harvanjärvi on Matkusjoen alaosan alueen laajin vakavesi. Toiseksi laajin on Väärä. Alueeseen kuuluu 23 vähintään hehtaarin laajuista vakavettä.Matkusjoen alaosan alue (04.582). Järviwiki. Viitattu 24.3.2022. == Lähteet == Luokka:Sonkajärven järvet Luokka:Iisalmen reitin valuma-alue
Väärä (järvi Sonkajärvellä)

Väärä on matala, saareton humusjärvi Sonkajärven keskustan kaakkoispuolella Pohjois-Savon pohjoisosassa. Sen pinta-ala on 73 hehtaaria. Etäisyys Kuopiosta on 85 kilometriä pohjoiseen.Väärä. Järviwiki. Viitattu 24.3.2022. == Maantiede == Väärä muistuttaa v-kirjainta. Sen pituus kaakosta luoteeseen on 1,9 kilometriä. Läntinen järvenosa on itäistä osaa laajempi. Järvenosia erottaa niemimaa. Vain kymmenesosa Väärästä on vähintään neljä metriä syvä. Syvin kohta, kahdeksan metriä, sijaitsee järven eteläosassa. Etenkin Väärän itäinen osa on erittäin matala ja muuttuu pohjoisosastaan soiseksi. Myös järven länsiosaan johtava Heinäsalmi on erittäin matala. Väärän rannoilla on sekä kulttuurimaisemaa että metsää. Itärannan Vääränmäen huippu on noin 40 metriä järven pintaa korkeammalla. Väärään virtaa Harvanjoki etelästä Harvanjärveltä (104,1 metriä mpy). Väärä laskee Heinäsalmen länsipuolelta lounaaseen. Laskuoja päätyy Matkusjokeen. Väärän vesitilavuus on 901 500 kuutiometriä eli 901,5 miljoonaa litraa. Järven laskennallinen viipymä on noin kaksi kuukautta. Väärä (04.582.1.015) kuuluu Matkusjoen alaosan alueeseen (04.582), joka on kolmannen jakovaiheen vesistö Vuoksen vesistössä (04). Toinen jakovaihe on Sonkajärven reitin valuma-alue (04.58) ja ensimmäinen jakovaihe on Iisalmen reitin valuma-alue (04.5). Väärä on Matkusjoen alaosan alueen toiseksi laajin vakavesi. Laajin on Harvanjärvi. Alueeseen kuuluu 23 vähintään hehtaarin laajuista vakavettä.Matkusjoen alaosan alue (04.582). Järviwiki. Viitattu 24.3.2022. == Lähteet == Luokka:Sonkajärven järvet Luokka:Iisalmen reitin valuma-alue
Mustajärvi (Raasepori)

Mustajärvi () on saareton metsäjärvi Raaseporissa Länsi-Uudellamaalla. Sen pinta-ala on 15,2 hehtaaria. Etäisyys Helsingistä on 73 kilometriä länteen.Mustajärvi. Järviwiki. Viitattu 29.3.2022. Mustajärvi kuuluu Fiskarsinjoen valuma-alueeseen. == Maantiede == Mustajärven pituus lounaasta koilliseen on 700 metriä. Järven leveys on 200–300 metriä. Eteläosaa jakaa koilliseen työntyvä niemi. Järven itärannalla kohoaa kaksi jyrkännettä. Vajaa puoli kilometriä Mustajärveltä luoteeseen sijaitsee Ekhammarsjön, korkein maastonkohta järvien välissä on yli 65 metriä merenpinnan yläpuolella. Mustajärvestä virtaa puolen kilometrin mittainen laskuoja kaakkoon Bastsjöhön (28,1 metriä mpy). Mustajärvi (82.002.1.014) kuuluu Fiskarsinjoen valuma- alueeseen (82.002), joka on kolmannen jakovaiheen vesistö Saaristomeren rannikkoalueen ja Ahvenanmaan päävesistöalueella (82). Fiskarsinjoen alueella on 76 vähintään hehtaarin laajuista vakavettä, joista laajimmat ovat Määrjärvi, Degersjön, Seljänalanen, Simijärvi, Brunkom träsk ja Bastsjö. Lohjanjärven lounaispuolella levittäytyvä Fiskarsinjoen alue sijaitsee Saaristomeren rannikkoalueen kaakkoisosassa Uudenmaan ja Varsinais-Suomen rajaseudulla.Fiskars ån valuma-alue (82.002). Järviwiki. Viitattu 29.3.2022. == Lähteet == Luokka:Raaseporin järvet Luokka:Fiskarsinjoen vesistö
Jean Picard

Jean Picard (21. heinäkuuta 1620 La Flèche, Anjou, Ranska – 12. heinäkuuta 1682 Pariisi) oli ranskalainen roomalaiskatolinen pappi, tähtitieteilijä ja geodeetti. Hän mittasi ensimmäisenä tarkasti tiettyä kulmaa vastaavan meridiaanikaaren pituuden maapallon pinnalla, ja laski sen perusteella maapallon koon. Picardia pidetään Ranskassa modernin tähtitieteen perustajana. ==Elämä ja ura== Picard oli ensin pappi, sitten hänestä tuli Pierre Gassendin oppilas ja hänen seuraajansa Pariisin Collège de Francen tähtitieteen professorina vuonna 1655. Picard oli yksi Ranskan akatemian ensimmäisistä jäsenistä. Isaac Newton käytti hänen mittaustuloksiaan maapallosta todentaakseen painovoimateoriansa. Ottaessaan käyttöön heilurikellot ja tähtäinkaukoputken tähtitieteellisinä instrumenteina ja käyttämällä menetelmiä instrumenttien virheiden määrittämiseksi Picard edisti merkittävästi tähtitieteellistä havainnointia. Hän oli ensimmäinen, joka teki onnistuneesti tähtihavaintoja päivällä vuonna 1668. Hän käytti ensimmäisenä kaukoputkella varustettua sekstanttia. Picard tutki myös Tyko Brahen havaintoja ja matkusti Brahen observatoriolle Ven-saarelle määrittämään sen tarkan sijainnin. Vuonna 1679 Picard perusti ja toimitti julkaisun La Connaissance des temps ou des mouvements célestes, joka oli ensimmäinen ranskalainen tähtitieteellinen kokoelma taulukoita, joissa ilmoitetaan taivaankappaleiden sijainnit säännöllisin väliajoin. Hänen Mesure de la terre -teoksensa ilmestyi vuonna 1671. ==Lähteet== ==Aiheesta muualla== Luokka:Ranskalaiset geodeetit Luokka:Ranskalaiset tähtitieteilijät Luokka:Ranskan tiedeakatemian jäsenet Luokka:Ranskalaiset professorit Luokka:Ranskalaiset papit Luokka:Vuonna 1620 syntyneet Luokka:Vuonna 1682 kuolleet
Gian Villante

Gianpiero Villante (s. 18. elokuuta 1985 Wantagh, New York) on yhdysvaltalainen uransa lopettanut raskaan- ja alemman raskaansarjan vapaaottelija. Hän voitti urallaan Ring of Combatin raskaan- ja alemman raskaansarjan mestaruudet. Villante otteli urallaan myös Strikeforcessa ja UFC:ssä. ==Saavutukset== ;Ring of Combat *Raskaansarjan mestaruus (kerran) *Alemman raskaansarjan mestaruus (kerran) ;UFC *Illan kamppailu (kolmesti, vs. Sean O'Connell, Corey Anderson ja Saparbek Safarov) ==Muualla== Villante on pelattavana hahmona vapaaottelupeleissä EA Sports UFC 2 (2016), EA Sports UFC 3 (2018) ja EA Sports UFC 4 (2020).UFC 3 Men's Light Heavyweight Fighter Roster and Rating ea.com Viitattu 16.4.2022 ==Lähteet== Luokka:Yhdysvaltalaiset vapaaottelijat Luokka:Brasilialaisen jujutsun harjoittajat Luokka:Amerikanitalialaiset Luokka:Vuonna 1985 syntyneet Luokka:Elävät henkilöt
Koikerojärvi

Koikerojärvi on saareton metsäjärvi Paltamossa Kainuun länsiosassa. Sen pinta- ala on 72,7 hehtaaria. Etäisyys Kajaanista on 24 kilometriä pohjoiseen.Koikerojärvi, vakavesi, PaltamoKoikerojärvi. Järviwiki. Viitattu 8.4.2022. == Maantiede == Koikerojärven pituus lounaasta koilliseen on 1,55 kilometriä. Levein kohta on 700 metriä. Järven kaakkoisella rannalla sijaitsee luonnonsuojelualue. Noin neljäsosa Koikerojärvestä on vähintään kymmenen metriä syvä. Syvin kohta sijaitsee järven keskellä, järven koillinen osa on matalahko. Koikerojärven rannat ovat pääosin metsämaata, pohjoisrannalla on rakennuskantaa. Koikerojärven laskuoja alkaa järven lounaiskulmasta ja virtaa lounaaseen. Koikerojärven vesitilavuus on 5 064 000 kuutiometriä. == Vesistösuhteet == Koikerojärvi (59.334.1.003) kuuluu Heinijoen valuma- alueeseen (59.334), joka on kolmannen jakovaiheen vesistö Oulujoen vesistössä (59). Toinen jakovaihe on Paltaselän alue (59.33) ja ensimmäinen on Oulujärven alue (59.3). Koikerojärvi on Heinijoen valuma-alueen laajin vakavesi. Alueeseen kuuluu lisäksi Kalliojärvi ja Likolampi sekä alle hehtaarin laajuinen Särkinen.Heinijoen valuma-alue (59.334). Järviwiki. Viitattu 8.4.2022. Koikerojärvi on luokiteltu Kainuun 3. seutukaavassa arvokkaaksi vesistöalueeksi. == Lähteet == Luokka:Paltamon järvet Luokka:Oulujärven alue
Saarisenjärvi

Saarisenjärvi on järvi Paltamossa Kainuun länsiosassa. Sen pinta-ala on kaksi neliökilometriä. Etäisyys Kajaanista on 31 kilometriä pohjoiseen.Saarisenjärvi. Järviwiki. Viitattu 8.4.2022. == Maantiede == Saarisenjärven pituus kaakosta luoteeseen on 2,4 kilometriä. Järven keskiosan leveys on 1,2 kilometriä, etelässä ja pohjoisessa järvi on kapeampi. Järven kaakkoisosassa sijaitsee Hietapää ja luoteisosassa Pohjoislahti. Noin seitsemän hehtaaria Saarisenjärvestä on vähintään kymmenen metriä syvä, syvin kohta sijaitsee järven luoteisosassa. Järven eteläosassa on kaksi pientä syvännettä. Noin 40 hehtaaria järvestä on kuudesta seitsemään metriä syvä. Saarisenjärven itäosassa sijaitsee runsaan kahden hehtaarin laajuinen saari. Järven itä- ja etelärannalla on metsämaata ja peltoalueita, luoteisrannalla sijaitsee Leväsuo. Kantatie 78 kulkee Saarisenjärven itäpuolitse. Saarisenjärvi laskee Kaipaalanpuroa kaakkoon Väljänjokeen, joka virtaa kaakkoon Uurajärveen, joka on Kiehimänjoen läpivirtausjärvi. Saarisenjärven vesitilavuus on 8 435 000 kuutiometriä. Saarisenjärvi (59.413.1.001) kuuluu Siltajoen valuma-alueeseen (59.413), joka on kolmannen jakovaiheen vesistö Oulujoen vesistössä (59). Toinen jakovaihe on Kiehimäjoen alue (59.41) ja ensimmäinen on Hyrynsalmen reitin alaosan alue (59.4). Saarisenjärvi on Siltajoen valuma-alueen laajin vakavesi. Alueeseen kuuluu 20 vähintään hehtaarin laajuista vakavettä, joista toiseksi laajin on Heiluanjärvi.Siltajoen valuma-alue (59.413). Järviwiki. Viitattu 8.4.2022. == Lähteet == Luokka:Paltamon järvet Luokka:Hyrynsalmen reitin alaosan alue
Jumalisjärvi

Jumalisjärvi on useasta altaasta koostuva ylänköjärvi Suomussalmella Kainuun itäosassa. Sen pinta-ala on 5,2 neliökilometriä. Etäisyys Kajaanista on 90 kilometriä koilliseen.Jumalisjärvi. Järviwiki. Viitattu 9.4.2022. == Maantiede == Jumalisjärven pituus kaakosta luoteeseen on 6,3 kilometriä. Järven pohjoista ja eteläistä osaa erottaa Kokonniemi ja yhdistää Kokkosalmi, jonka yli on rakennettu maantie. Pohjoinen järvenosa jakautuu läntiseen ja itäiseen osaan, itäisen osan nimi on Pienijärvi. Järvenosien välissä on matala Hietasalmi. Jumalisjärven syvin kohta, 18 metriä, sijaitsee luoteessa. Pienijärven syvin kohta on 13 metriä ja eteläisen järvenosan syvin kohta on 16 metriä. Jumalisjärven kaakkoinen ja koillinen osa on matalaa. Jumalisjärven ainoa saari on Tiirisaari järven eteläosassa. Jumaliskylä sijaitsee hajanaisena järven läntisillä ja pohjoisilla rannoilla. Ympäristössä on runsaasti suomaata ja useita järviä, joista laajin on Ruokojärvi. Jumalisjärveen laskee Syväjoki kaakosta. Jumalisjärvi laskee luoteisrannan Myllykoskea Jumalisjokeen, joka virtaa Jumalislammen (190,4 metriä mpy) kautta pohjoiseen Vuokkijärveen (188,9 metriä mpy). Jumalisjärvi (59.692.1.001) kuuluu Jumalisjärven alueeseen (59.692), joka on kolmannen jakovaiheen vesistö Oulujoen vesistössä (59). Toinen jakovaihe on Jumalisjärven valuma-alue (59.69) ja ensimmäinen on Vuokkijärven reitin valuma-alue (59.6). Jumalisjärvi on laajin Jumalisjärven alueen kuudesta vähintään hehtaarin laajuisesta vakavedestä. Alueen muut järvet ovat Korpijärvi, Kaleton, Lapinlampi, Särkilampi ja Samulilampi.Jumalisjärven alue (59.692). Järviwiki. Viitattu 9.4.2022. == Lähteet == Luokka:Suomussalmen järvet Luokka:Vuokkijärven reitin valuma-alue
Nine Elmsin metroasema

Nine Elms on Lontoon metron asema Northern-linjalla. Se avattiin 20. syyskuuta 2021 Battersea Power Stationin aseman kanssa samaan aikaan osana Northern- linjan Battersean-laajennusta. Laajennusosan ja sen kahden aseman rakennustyöt aloitettiin vuonna 2015. Suur-Lontoon yleishallintoviranomainen lainasi hanketta varten miljardi puntaa. Transport for Londonin arvion mukaan asemien palvelemalle alueelle tulee 25 000 uutta työpaikkaa ja 20 000 uutta kotia. == Galleria == Kuva:Nine Elms Station Platform (51495883952).jpg Kuva:Nine Elms Station, Platform Concourse (51497388149).jpg Kuva:Nine Elms stn building4.jpg Kuva:Nine Elms stn platform concourse look west.jpg == Lähteet == Luokka:Lontoon metroasemat Luokka:Lambethin rakennukset ja rakennelmat
Battersea Power Stationin metroasema

Battersea Power Station on Lontoon metron asema Northern-linjalla. Se avattiin 20. syyskuuta 2021 Nine Elmsin aseman kanssa samaan aikaan osana Northern- linjan Battersean-laajennusta. Laajennusosan ja sen kahden aseman rakennustyöt aloitettiin vuonna 2015. Suur-Lontoon yleishallintoviranomainen lainasi hanketta varten miljardi puntaa. Transport for Londonin arvion mukaan asemien palvelemalle alueelle tulee 25 000 uutta työpaikkaa ja 20 000 uutta kotia. == Galleria == Kuva:Battersea Power Station concourse look east.jpg Kuva:Battersea Power Station stn building2.jpg Kuva:Battersea Power Station stn concourse look down.jpg Kuva:Battersea Power Station platform1 look west3.jpg == Lähteet == Luokka:Lontoon metroasemat Luokka:Wandsworthin rakennukset ja rakennelmat
Pyhäjärvi (Suomussalmi)

Pyhäjärvi on matala ylänköjärvi Suomussalmella Kainuun koillisosassa. Sen pinta-ala on 5,1 neliökilometriä. Etäisyys Kajaanista on 129 kilometriä pohjoiskoilliseen.Pyhäjärvi. Järviwiki. Viitattu 9.4.2022. == Maantiede == Pyhäjärven pituus kaakosta luoteeseen on 3,5 kilometriä. Eteläinen järvenosa on alle kilometrin levyinen. Pohjoisosan leveys lännestä itään on noin kolme kilometriä. Pyhäniemi erottaa järven koillisosaa pääaltaasta. Muut niemet, kuten Varpaniemi järven luoteisosassa, ovat lyhyitä. Vain kymmenisen hehtaarin Pyhäjärvestä on vähintään kuusi metriä syvä. Syvin kohta, yhdeksän metriä, sijaitsee järven luoteisosassa. Pyhäjärven saariluku on kolme. Saarten yhteenlaskettu pinta-ala on noin 30 aaria. Laajin saari on Pyhäsaari järven keskivaiheilla. Suurin osa Pyhäjärven rannoista on metsä- ja suomaata. Koillisrannalla sijaitsee Pyhäkylän kulttuurimaisema ja järven länsirannalla on peltotilkkuja. Pyhäjärven länsirannalle laskee suomaiden halki virtaava Ahvenoja, koillisrannalle laskee Kutujoki. Pyhäjärven luusua sijaitsee luoteessa, josta alkaa noin puolentoista kilometrin mittainen Pyhäjoki, joka laskee pohjoisessa sijaitsevaan Korvuanjärveen (242,4 metriä mpy). Pyhäjärven vesitilavuus on 13 265 000 kuutiometriä. Pyhäjärvi (61.754.1.001) kuuluu Pyhäjärven valuma-alueeseen (61.754), joka on kolmannen jakovaiheen vesistö Iijoen vesistössä (61). Toinen jakovaihe on Korvuanjoen valuma-alue (61.75) ja ensimmäinen on Korpijoen valuma-alue (61.7). Pyhäjärvi on Pyhäjärven valuma- alueen laajin vakavesi. Alueeseen kuuluu kymmenen vähintään hehtaarin laajuista vakavettä, joista toiseksi laajin on Roukalampi.Pyhäjärven valuma- alue (61.754). Järviwiki. Viitattu 9.4.2022. == Lähteet == Luokka:Suomussalmen järvet Luokka:Korpijoen valuma-alue
Cynthia Calvillo

Cynthia Tafoya CalvilloMIXED MARTIAL ARTS SHOW RESULTS 13.6.2020 Viitattu 16.4.2022 (s. 13. heinäkuuta 1987 San Jose, Kalifornia) on yhdysvaltalainen kärpässarjan vapaaottelija. Hän on otellut UFC:ssä vuodesta 2017. ==Vapaaottelu== Calvillo aloitti vapaaottelemisen aluksi amatööritasolla 2012, kunnes siirtyi ammattilaiseksi 2016. Amatöörinä hän onnistui voittamaan neljä mestaruutta muun muassa Rocktagon MMAn kääpiösarjan mestaruuden ja WFC:n kärpässarjan mestaruuden.Cynthia Calvillo ufc.com ==Muualla== Calvillo on pelattavana hahmona vapaaottelupeleissä EA Sports UFC 3 (2018) ja EA Sports UFC 4 (2020).UFC 3 Women's Strawweight Fighter Roster and Rating ea.com Viitattu 16.4.2022 ==Lähteet== Luokka:Yhdysvaltalaiset vapaaottelijat Luokka:Brasilialaisen jujutsun harjoittajat Luokka:Amerikanmeksikolaiset Luokka:Dopingrikkomuksesta tuomitut vapaaottelijat Luokka:Vuonna 1987 syntyneet Luokka:Elävät henkilöt
Giovanni Battista Amici

Giovanni Battista Amici (25. maaliskuuta 1786 Modena, Italia – 10. huhtikuuta 1863 Firenze, Italia) oli italialainen tähtitieteilijä, kasvitieteilijä ja optisten kojeiden suunnittelija. ==Elämä ja ura== Opiskeltuaan insinööriksi Bolognan yliopistossa Amicista tuli Modenan yliopiston matematiikan professori, ja vuonna 1831 hänet nimitettiin Modenan herttuakunnan koulutoimesta vastaavaksi ylitarkastajaksi. Muutamaa vuotta myöhemmin hänet valittiin Firenzen observatorion johtajaksi. Hän myös luennoi myös kaupungin luonnontieteellisessä museossa. Amici tunnetaan parhaiten parannuksista, joita hän teki heijastavien kaukoputkien peileihin ja erityisesti mikroskoopin rakenteeseen. Linssijärjestelmään tehtyjen muutosten avulla hän rakensi mikroskooppeja, joiden suurennokset olivat jopa 6000-kertaisia. Hän suunnitteli myös prismoja spektroskooppien käyttöön. Vuonna 1840 hän otti käyttöön tekniikan, jossa objektiivilinssi kastetaan öljypisaraan, joka asetetaan tarkkailtavan näytteen päälle valon aberraation minimoimiseksi. Amici oli myös ahkera ja taitava tutkija, ja paneutui paitsi tähtitieteellisiin aiheisiin, kuten kaksoistähtiin, Jupiterin satelliitteihin ja auringon halkaisijan mittaamiseen, myös biologisiin tutkimuksiin, jotka koskivat kasvien maitiaisnesteen kiertoa, kasvien hedelmöittymistä, likoeläimiä jne. Amici löysi ensimmäisenä siiteputken. ==Lähteet== ==Aiheesta muualla== Luokka:Italialaiset tähtitieteilijät Luokka:Italialaiset kasvitieteilijät Luokka:Italialaiset professorit Luokka:Vuonna 1786 syntyneet Luokka:Vuonna 1863 kuolleet
Katherine Jenkins

Katherine Jenkins OBE (s. 29. kesäkuuta 1980 Neath, Wales) on brittiläinen crossovermusiikin laulaja, joka on äänialaltaan mezzosopraano.Katherine Jenkins AllMusic.com Jenkins opiskeli lapsena pianonsoittoa ja laulamista. Hän pääsi 17-vuotiaana Lontoon Royal Academy of Musiciin. Hän sai laajaa tunnustusta esiinnyttyään vuonna 2003 Westminsterin katedraalissa Johannes Paavali II:n paaviuden 25-vuotisjuhlan aikana. Jenkins solmi samana vuonna levytyssopimuksen Universal Classicsin kanssa. Samoihin aikoihin hän teki ensimmäisen esiintymisensä Sydneyn oopperatalossa. Jenkins pääsi maansa klassisten albumien myyntitilastojen kärkeen ensimmäisen kerran jo debyyttilevyllään Premiere (2004). Hänen viimeiseksi albumikseen Universalilla jäi Sacred Arias (2008). Ensin hän siirtyi Warner Bros.ille ja sitten pääsi vuonna 2013 Decca Recordsin artistiksi. Jenkins on saanut vuosina 2005 ja 2006 vuoden albumin Classic Brit -palkinnot.Katherine Jenkins Official Charts Company Hän kilpaili vuonna 2012 Dancing with the Stars -televisiosarjassa. Vuonna 2014 hänestä tehtiin Brittiläisen imperiumin ritarikunnan upseeri. Jenkins meni syyskuussa 2014 naimisiin yhdysvaltalaisen kuvataiteilija, elokuvaohjaaja Andrew Levitaksen kanssa.Classical Crossover Star Katherine Jenkins on Going Back to Her Roots: ‘Musically I’ve Come Full Circle’ Billboard Parilla on kaksi lasta, jotka ovat syntyneet vuosina 2015 ja 2018Katherine Jenkins announces birth of second child BBC.Katherine Jenkins shares rare picture of husband Andrew Levitas – fans react Hello Magazine == Lähteet == Luokka:Brittiläiset laulajat Luokka:Mezzosopraanot Luokka:Vuonna 1980 syntyneet Luokka:Elävät henkilöt
Muhammad Metwalli al-Sha'rawi

Muhammad Metwalli al-Sha'rawi() (14.3.1911–17.6.1998) oli uskonoppinut, Egyptin uskonnollisten lahjoitusten ministeri ja islamilainen lainoppinut. Hän oli aikanaan Egyptin ja koko arabimaailman suosituin islamilainen saarnaaja. Muhammad Metwalli al-Sha'rawin kuoltua yli miljoona ihmistä seurasi hänen hautajaissaattoaan Kairon kaduilla. Bosnian sodan aikana Muhammad Metwalli al- Sha'rawi julisti, että muslimien on lupa orjuuttaa sotavankinsa ja raiskata vangitut naiset. == Lähteet == Luokka:Muslimisaarnaajat
Kuivalihakundi

Kuivalihakundi (virallisesti Dried buddy Oy) on kuivalihatuotteisiin erikoistunut yritys. Tuotteita on saatavilla raaka-aineista nauta, possu, hevonen, poro, kana sekä riista. == Lähteet == == Aiheesta muualla == * Kuivalihakundi.com * Kuivalihakundi.com Facebook Luokka:Snacksit Luokka:Suomalaiset elintarvikeyritykset Luokka:Vantaalaiset yritykset
Sanford (Maine)

Sanford on kaupunki Mainen osavaltiossa, Yhdysvalloissa. Sen väkiluku oli 21 982 vuonna 2020. Kaupunki sijaitsee Yorkin piirikunnassa. Sanford sai kaupunkioikeudet vuonna 2013. == Väestö == Vuonna 2020 Sanfordin 21 982 asukkaasta valkoisia oli 95,6 %, aasialaisia 1,6 %, mustia 0,7 % ja alkuperäisasukkaita 0,2 %. Vuonna 2019 6,6 % asukkaista puhui kotonaan jotain muuta kieltä kuin englantia ja 3,4 % asukkaista oli syntynyt ulkomailla. == Kuvia kaupungista == Kuva:SanfordME CityHall.jpg|Sanfordin kaupungintalo. Kuva:Number One Pond.JPG == Lähteet == == Aiheesta muualla == Luokka:Mainen kaupungit
Vertep

Vertep () on vanha ukrainalainen nukketeatteriperinne, jonka katsotaan olevan erillinen puolalaisesta szopkasta, valkovenäläisestä betleikasta ja venäläisestä Petruškasta. Vertepissä on 10–40 hahmoa. Käsinukkeja käyttää yleensä yksi henkilö, vertepnyk. Vertepissä on kaksitasoinen talon muotoinen näyttämö. Uskonnollinen osuus tapahtuu ylätasolla, maallinen alhaalla. Vertep- esitysten historia ulottuu 1500-luvulle. Suosituimmillaan ne olivat 1700-luvun jälkipuoliskolla. Kiovan Mohyla-akatemian opiskelijat kehittivät vertep- nukketeatteria. Kaksiosainen esitys kuvastaa akatemian teatteriesitysten tyyliä. Kiertelevät esiintyjät veivät esityksiä myös kansan pariin. Aikaa myöten kaikki esityksiin liittyvä sai vakiintuneen muodon. Parhaat kyläteatterit olivat Sokyryntsissä, Baturynissä ja Mižhiriassa. Esityksen maalliseen osaan sisältyi usein viittauksia ajankohtaisiin tapahtumiin. Teatteriperinne hiipui 1800-luvun puolivälissä, mutta vertauskuvallisen arvonsa se on säilyttänyt kotona esitettävissä joulunäytelmissä ja jouluisissa lauluesityksissä, joissa esiintyjät pukeutuvat vertep-hahmoiksi. Vertep- teatteria on elvytetty 1900-luvulla zhyvyi vertepinä, jossa näyttelijät noudattavat Les Kurbasin Molodyi Teatrin kyläteatterin perinnettä, esimerkkinä Lvivin ukrainalainen draamateatteri. ==Lähteet== ==Aiheesta muualla== Luokka:Nukketeatteri Luokka:Ukrainalainen kulttuuri
John Anton Zidbäck

John Anton Zidbäck (3. joulukuuta 1854 Pälkäne – 28. elokuuta 1946 Helsinki) oli suomalainen insinööri ja Helsingin ja Kuopion teollisuuskoulujen lehtori ja rehtori.Ylioppilasmatrikkeli 1853–1899Aulis Zidbeck : Zidbeck-suku, Genos 48(1977), s. 33-50, taulu 11 (Web Archive) John Zidbäckin vanhemmat olivat Pälkäneen kappalainen, varapastori Johan Axel Zidbäck (1799–1869) ja Lovisa Katarina Freudenthal. Hän pääsi ylioppilaaksi 1872 Hämeenlinnan kymnaasista ja suoritti insinööritutkinnon Polyteknillisessä opistossa 1877. Hän opiskeli vielä Saksassa Dresdenin Polyteknikumissa 1879.Yrjö Kotivuori, Ylioppilasmatrikkeli 1640–1852: Johan Axel Zidbäck. Verkkojulkaisu 2005. Luettu 16.4.2022. Zidbäck oli Helsingin koneenhoitaja-, työnjohtaja- ja rakennusmestarikoulun opettajana 1881–1886. Tämän jälkeen hän oli Kuopion teollisuuskoulun koneteollisuusaineiden lehtori 1886–1914 ja toimi samalla rehtorina 1886–1907. Viimeksi Zidbäck oli Helsingin teollisuuskoulun lehtorina vuodesta 1914 ja rehtorina 1921–1924. Hän jäi eläkkeelle 1926. Zidbäck oli lisäksi höyrykattilain ja höyrylaivojen tarkastajana Kuopiossa 1889–1914. Zidbäck oli Kuopion kaupunginvaltuuston ja useiden Kuopion kaupungin lautakuntien jäsen. Hän oli myös Kuopion kirkkoneuvoston jäsen ja oli maallikkojäsenenä kirkolliskokouksissa vuosina 1903 ja 1908. Lisäksi Zidbäck oli NMKY:n johtokunnan jäsen Kuopiossa ja Helsingissä sekä Suomen Lähetysseuran johtokunnan jäsen. Zidbäck julkaisi teknillisiä käsikirjoja ja sanastoja sekä suomensi teknillistä kirjallisuutta. Hän omisti Hattulan Tenholassa puutarhatilan. Hän kustansi yhdessä veljensä Herman Zidbäckin kanssa Pälkäneelle 1906 pystytetyn Kostianvirran taistelun muistopatsaan. He lahjoittivat myös muistopatsasta ympäröivän puolen hehtaarin maa-alueen Pälkäneen kunnalle. Zidbäck oli naimisissa vuodesta 1889 Anna Wegeliuksen (1863–1926) kanssa.Zidbäckin veljiä olivat varatuomari Axel Gabriel Zidbäck (1845–1879) ja Oulun ruotsalaisen lyseon kollega Herman Severin Zidbäck (1850–1894). == Julkaisuja == * Teknillinen käsikirja teollisuuskoulujen oppilaille, työ- ja rakennusmestareille, koneenkäyttäjille y. m.; tekijät John Anton Zidbäck ja Jonatan Reuter. Weilin & Göös, Helsinki 1887 * Ruotsalais- suomalais-saksalais-englantilainen mekaanillis-teknillisten sanojen luettelo; Suomen teknillisen yhdistyksen toimesta. Kuopio 1890 == Suomennoksia == * Jonatan Reuter : Lujuusopin alkeet. OWB, Kuopio 1896, 2. korjattu painos WSOY 1921, 3. korjattu painos WSOY 1931 * L. Quantz : Vesivoimakoneet ; kuudennesta painoksesta mukaillen suomentanut John Zidbäck. Otava 1928 == Lähteet == Luokka:Suomalaiset insinöörit Luokka:Suomen koulujen rehtorit Luokka:Kuopion kaupunginvaltuutetut Luokka:Vuonna 1854 syntyneet Luokka:Vuonna 1946 kuolleet
Herman Severin Zidbäck

Herman Severin Zidbäck (17. huhtikuuta 1850 Loimaa – 15. toukokuuta 1894 Hämeenlinna) oli suomalainen oppikoulun opettaja.Ylioppilasmatrikkeli 1853–1899Herman Severin Zidbäck, Louhi, 18.05.1894, nro 56, s. 2, Kansalliskirjaston digitaaliset aineistotAulis Zidbeck : Zidbeck-suku, Genos 48(1977), s. 33-50, taulu 8 (Web Archive) Zidbäckin vanhemmat olivat Pälkäneen kappalainen, varapastori Johan Axel Zidbäck (1799–1869) ja Lovisa Katarina Freudenthal. Hän pääsi ylioppilaaksi 1868 Hämeenlinnan kymnaasista ja valmistui Helsingin yliopistosta filosofian kandidaatiksi 1874.Yrjö Kotivuori, Ylioppilasmatrikkeli 1640–1852: Johan Axel Zidbäck. Verkkojulkaisu 2005. Luettu 16.4.2022. Zidbäck oli Oulun ruotsalaisen lyseon historian, maantiedon, luonnonhistorian ja kaunokirjoituksen kollegana vuodesta 1881 alkaen. Opiskeluaikanaan Zidbäck alkoi järjestelmällisesti etsiä Pälkäneen taloista Daniel Medelplanin Pälkäneen puuaapisen painamiseen käyttämiä painatuslaattoja. Hän kohdisti etsinnän Pälkäneveden eteläpuolella Kukkolan kylään, jota hän lienee arvellut Medelplanin asuinpaikaksi. Etsintä ei kuitenkaan tuottanut tuloksia. 44-vuotiaana vuonna 1894 kuollut Zidbäck määräsi testamentissaan varoja Kostianvirran taistelun muistopatsasta varten. Muistopatsas paljastettiin vuonna 1906."Pälkäneen aapisen" syntymäsijoilta, Suomen Kuvalehti, 01.12.1934, nro 49, s. 22, Kansalliskirjaston digitaaliset aineistotUrhojen muistolle, Karjalatar, 03.07.1906, nro 73, s. 3, Kansalliskirjaston digitaaliset aineistot Zidbäckin veljiä olivat varatuomari Axel Gabriel Zidbäck (1845–1879) ja Helsingin teollisuuskoulun rehtori, insinööri John Anton Zidbäck (1854–1948). == Lähteet == Luokka:Suomalaiset opettajat Luokka:Vuonna 1850 syntyneet Luokka:Vuonna 1894 kuolleet
Danial Hajibarat

Danial Hajibarat (; s. 4. kesäkuuta 1983 Teheran, Iran) on iranilainen elokuvaohjaaja, käsikirjoittaja ja elokuvatuottaja. ==Filmografia== * 2014: Inception | آغاز * 2016: Expectation | انتظار * 2017: The Road of Love | جاده عشق * 2017: It's just a cigarette | این فقط یک سیگار است * 2018: Ability | بضاعت * 2018: Delusion | اوهام * 2019: Liberation | رهایی * 2020: The Madness | جنون * 2020: Game Over | بازی تمام شد ==Aiheesta muualla== * * Danial Hajibarat TMDb Luokka:Iranilaiset elokuvaohjaajat Luokka:Käsikirjoittajat Luokka:Iranilaiset elokuvatuottajat Luokka:Vuonna 1983 syntyneet Luokka:Elävät henkilöt
Nationin asema

Nationin asema on Pariisin 12. arrondissementissa sijaitseva liikenneasema, jonka kautta kulkevat RER-kaupunkijunan linja A, Pariisin metron linjat 1, 2, 6 ja 9 sekä linja-autolinjoja. Vuonna 2019 Nationin asemalle tehtiin 8 834 660 metromatkaa ja 4 138 889 kaupunkijunan matkaa. == Galleria == Tiedosto:Accès Station Métro Nation Place Nation - Paris XII (FR75) - 2021-12-21 - 1.jpg|Aseman sisäänkäynti. Tiedosto:Entrée Station Métro Nation Place Nation - Paris XII (FR75) - 2021-06-22 - 1.jpg|Aseman sisäänkäynti. Tiedosto:Hall Échanges Gare Nation - Paris XII (FR75) - 2021-12-29 - 4.jpg|Laiturien sisäänkäynti. Tiedosto:Quais RER A Gare Nation Paris 2.jpg|Kaupunkijunan laituri. Tiedosto:Nation station, Paris 28 October 2016.jpg|Metrolinja 1:n laituri. Tiedosto:MF01NationLTR.JPG|Metrolinja 2:n laituri. Tiedosto:Station Métro Nation Ligne 6 - Paris XII (FR75) - 2021-12-29 - 1.jpg|Metrolinja 6:n laituri. Tiedosto:Nation 9 (métro Paris) MF67 à quai par Cramos.JPG|Metrolinja 9:n laituri. Tiedosto:Nation 9 (métro Paris) blason Antilles par Cramos.JPG|Guadeloupen ja Martiniquen vaakunat metrolinja 9:n laiturilla. == Lähteet == == Aiheesta muualla == Luokka:Pariisin metroasemat Luokka:Ranskan rautatieliikennepaikat
Frederic Calland Williams

Frederic Calland Williams (usein lyhyesti Freddie tai "F.C.", 26. kesäkuuta 1911, Stockport, Cheshire, Englanti - 11\. elokuuta 1977, Manchester) oli brittiläinen sähköinsinööri, joka vaikutti tutkatekniikan kehitykseen toisen maailmansodan aikana sekä tietokonetekniikan kehitykseen sodan jälkeen. Williams kehitti Williams-putken ja Small-Scale Experimental Machinen Tom Kilburnin kanssa. Max Newmanin vaikutuksesta Williams ja Kilburn päätyivät Manchesterin yliopistoon ja kuulivat Alan Turingin työstä. == Lähteet == Luokka:Brittiläiset insinöörit Luokka:Vuonna 1911 syntyneet Luokka:Vuonna 1977 kuolleet Luokka:Manchesterin yliopisto
Emil Åström

Emil Elias Åström (26. elokuuta 1842 Tornio – 8. joulukuuta 1882 Kiel, Saksan keisarikunta) oli suomalainen lääkäri. Hän hoiti keväällä 1871 kirjailija Aleksis Kiveä, he ystävystyivät ja Kivi mainitsi hänet myös kirjeessään. Ylioppilasmatrikkeli 1853–1899Erkki Kivijärvi : Se "nuorempi lääkäri", Emil Åström, joka hoiti Aleksis Kiveä ja josta tuli hänen ystävänsä ja vihdoin kohtalotoverinsa, Suomen Kuvalehti, 06.10.1934, nro 41, s. 14, Kansalliskirjaston digitaaliset aineistot Emil Åströmin vanhemmat olivat Ruotsin Länsipohjasta Suomeen muuttanut nahkurimestari, raatimies Johan Åström ja Helena Berg. Hän kävi Oulun ruotsinkielistä yläalkeiskoulua, pääsi ylioppilaaksi 1860 Vaasan kymnaasista ja valmistui Helsingin yliopistosta filosofian kandidaatiksi 1866, lääketieteen kandidaatiksi 1868, filosofian maisteriksi 1869 sekä lääketieteen lisensiaatiksi ja tohtoriksi 1873. Åströmin väitöskirja käsitteli arsenikkimyrkytystapausten oikeuslääketieteellistä todistamista. Aleksis Kivi tuotiin keväällä 1871 Fanjunkarsista hoidettaviksi Uudelle klinikalle Helsinkiin "raskasmielisyyden" takia. Häntä hoitivat siellä professori Otto Edvard August Hjelt ja lääketieteen kandidaatti Emil Åström. Kivi mainitsi Åströmin "toisena nuorempana lääkärinä" Charlotta Lönnqvistille kirjoittamassaan kirjeessä. Kivi ja Åström ystävystyivät ja Kivi muisti hänet vielä kuolinvuoteellaan joulukuussa 1872. Åström otti osaa myös Kiven hautajaisten järjestämiseen ja kustantamiseen. Åström oli piirilääkärinä Pielisjärvellä 1873–1875 ja kaupunginlääkärinä Kristiinankaupungissa vuodesta 1875 alkaen. Syksyllä 1877 Åström matkusti valtion stipendillä Wieniin tekemään lääketieteellistä tutkimusta. Täällä hän sairastui keväällä 1878 ja oli sitten toipumassa Kissingenissä. Åström palasi Suomeen syyskesällä 1878. Hän jatkoi lääkärin työssä Kristiinankaupungissa mutta Kiven sairautta muistuttanut sairaus uusiintui heinäkuussa 1879. Syksyllä 1882 Åström veli Karl Robert ja lanko ja serkku Axel Åström lähtivät viemään häntä hoidettavaksi Kieliin Saksaan. Emil Åström kuoli Kielissä joulukuussa 1882 ja ja hänet haudattiin Kielin Süd-Friedhofin hautausmaalle. Emil Åströmin veljet Johan, Karl Robert ja Hemming Åström jatkoivat isänsä ammatissa nahkureina. Karl Robert ja Hemming perustivat Ouluun Veljekset Åström nahkatehtaan. == Lähteet == Luokka:Suomalaiset lääkärit Luokka:Vuonna 1842 syntyneet Luokka:Vuonna 1882 kuolleet
Valter A. Brotherus

Valter Alexander Brotherus (15. helmikuuta 1884 Hamina – 4. lokakuuta 1960 Helsinki) oli suomalainen agronomi, maanviljelijä ja järjestöjohtaja, joka sai maanviljelysneuvoksen arvonimen. ==Henkilöhistoria== Brotheruksen vanhemmat olivat lehtori Carl Gottfried Brotherus ja Emilia Carolina (Milette) Malm ja puoliso vuodesta 1910 Alli Toini Klockars. Professori, Helsingin yliopiston rehtori Karl Robert Brotherus oli hänen veljensä. Valter A. Brotherus tuli ylioppilaaksi Helsingin Suomalaisesta Yhteiskoulusta vuonna 1903 ja valmistui agronomiksi Mustialasta vuonna 1905. Toimittuaan opettajana maanviljelyskoulussa Osarassa hän siirtyi vuonna 1908 Karjalan hevosjalostusjärjestöjen palvelukseen, aina vuoteen 1915 asti. Naimisiin mentyään Brotherus hankki puolisoineen ensin maatilan Nuijamaalta ja sitten Hännilän kartanon Hiitolasta, paneutuen siellä erityisesti Ayrshire-lehmien kasvatukseen. Vuonna 1929 Brotheruksesta tuli Suomen Ayrshire -yhdistyksen toiminnanjohtaja. Tätä tehtävää hän hoiti vuoteen 1938 asti ja sitten vielä 1945–1951. Maanviljelystä Brotherus harjoitti sotien jälkeen Espoossa. Hänellä oli myös useita oman alansa ja muita luottamustoimia. Maanviljelysneuvoksen arvonimen Brotherus sai vuonna 1939.Kuka kukin on 1954, s. 80. Viitattu 17.4.2022.Maanviljelysneuvos Valter Brotherus kuollut. Helsingin Sanomat, 8.10.1960. s. 4. ==Julkaisuja== * Hevosjalostuksesta Holsteinissa ja Pohjois- Ruotsissa: matkakertomus, 1909 ==Lähteet== Luokka:Maanviljelysneuvokset Luokka:Suomalaiset opettajat Luokka:Suomalaiset maanviljelijät Luokka:Suomalaiset järjestöjohtajat Luokka:Vuonna 1884 syntyneet Luokka:Vuonna 1960 kuolleet
CYR

Cyr on yhdysvaltalaisen vaihtoehtorockyhtyeen The Smashing Pumpkinsin studioalbumi, joka julkaistiin 27. marraskuuta 2020. == Kappaleet == # # # # # # # # # # # # # # # # # # # # == Kokoonpano == * Billy Corgan - laulu, kitara, bassokitara, syntetisaattori * James Iha - kitara * Jeff Schroeder - kitara * Jimmy Chamberlin - rummut * Katie Cole - taustalaulu * Sierra Swan - taustalaulu == Arvostelut == * Kulttuuritoimitus: The Smashing Pumpkinsin tuplamittainen Cyr-albumi jättää kurpitsat ehjiksi Viitattu 17.4.2022. * Soundi: Arvio: Smashing Pumpkinsin uutuus saa aluksi epäilemään, onko Billy Corgan seonnut lopullisesti Viitattu 17.4.2022. == Lähteet == Luokka:Smashing Pumpkinsin albumit Luokka:Vuoden 2020 albumit
Original Sokos Hotel Tripla

Original Sokos Hotel Tripla on kauppakeskus Triplan yhteydessä Helsingin Keski-Pasilassa sijaitseva hotelli, jonka vastaanotto on neljännessä kerroksessa ja korkeimmat huoneet 17. kerroksessa. Hotelli on valmistunut tammikuussa 2020Triplassa avattiin hotelli Helsingin kaupunki. ja siinä on 430 huonetta. ==Kokoustilat== Hotelli ilmoittaa olevansa Suomen suurin kokouskeskus 12 kokoustilallaan, ja hotellilla on myös kokousvieraille sopiva Tilausravintola Böle. Osa tiloista on yhdisteltäviä. Luettelo hotellin kokoustiloista:Hotellin nettisivu *Alpua *Berg *Eskola *Eskola-Kaivola *Eskola-Kaivola-Alpua *Fiskars Ruukkikylä *Fred *Fredriks *Fredriksberg *Jakokoski *Jakokoski-Vuolenkoski *Kaivola *Kaivola-Alpua *Kumpula *Pasila *Pasila-Kumpula *Riks *Riksberg *Rämsöö *Tiutinen *Vuolenkoski *Teijon ruukkikylät *Vuotso == Lähteet == Luokka:Keski-Pasila Luokka:Helsingin hotellit Luokka:Sokos Hotels
Tin Biderin kraatteri

Tin Biderin kraatteri on Algeriassa sijaitseva, impaktissa syntynyt törmäyskraatteri, joka on tutkijoiden mukaan syntynyt noin 70 miljoonaa vuotta sitten, mahdollisesti varhaisella tertiäärikaudella. Kraatteri on halkaisijaltaan 6 kilometriä. == Lähteet == Luokka:Kraatterit
Pirunhalssin luola

Pirunhalssin luola on luola Maaningalla Kellarimäen etelärinteen puolella. Luolan aukko sijaitsee jyrkänteisellä paikalla ja se on noin metrin korkuinen. Itse luola on noin 6 metriä syvä ja noin 10 metriä leveä. Luolan peräosa on vain puoli metriä korkea. == Lähteet == Luokka:Suomen luolat Luokka:Maaninka
Kupla (elokuva)

Kupla on vuonna 2022 ensi-iltansa saanut suomalainen draamaelokuva, jonka on ohjannut Aleksi Salmenperä. Elokuva esitettiin vuoden 2022 Espoo Ciné -elokuvafestivaalin kotimaisena juhlaelokuvana. ==Juoni== Elokuvassa 16-vuotias Eveliina näkee ohimennen äitinsä suutelevan toista naista huoltoasemalla. Hän pelkää vanhempiensa olevan eroamassa ja ajattelee heidän lähentyvän uudelleen jos Eveliina joutuu vaikeuksiin. Eveliina päättää teeskennellä sairastuneensa mielialahäiriöön pitääkseen vanhempansa yhdessä. == Rooleissa == ==Tuotanto== Elokuvaa kuvattiin Salmenperän kotikunnassa Karkkilassa keväällä 2021. Elokuvan tuotti Minna Haapkylä Rabbit Filmsistä ja levitti Aurora Studios. ==Vastaanotto== Kupla sai kaikkiaan kuusi Jussi- palkintoehdokuutta mukaan lukien parhaan elokuvan, ohjauksen ja käsikirjoituksen Jussit. Stella Leppikorpi sai näyttelijätulokasehdokkuuden. Miska Rantanen, Helsingin Sanomat Jussi U. Pellonpää, Filmfin Päivi Valotie, Turun Sanomat Matti Rämö, Suomen Kuvalehti Tuomas Riskala, Katso Laura Krohn, Ilkka-Pohjalainen Juha Rosenqvist, Film-o-holic == Lähteet == Luokka:Vuoden 2022 suomalaiset elokuvat Luokka:Suomalaiset draamaelokuvat Luokka:Aleksi Salmenperän ohjaamat elokuvat
The Happy Worker

The Happy Worker on John Websterin ohjaama suomalainen dokumenttielokuva, joka sai ensi-iltansa vuoden 2022 CPH:DOX-elokuvajuhlilla. Elokuva käsittelee työelämään liittyviä ongelmia. Elokuvassa haastateltaviin henkilöihin kuuluu mm. David Graeber. == Arvosteluja == Leena Virtanen, Helsingin Sanomat: ★★★★★ == Lähteet == == Aiheesta muualla == * Luokka:Vuoden 2022 dokumenttielokuvat Luokka:Vuoden 2022 suomalaiset elokuvat Luokka:Suomalaiset dokumenttielokuvat Luokka:Elokuvat liike-elämästä
Karaokeparatiisi

Karaokeparatiisi on Einari Paakkasen ohjaama ja käsikirjoittama suomalainen dokumenttielokuva, joka sai ensi-iltansa elokuussa 2022. Elokuvan tuotti napafilms ja elokuvateattereihin sen levitti Aurora Studios. Elokuva käsittelee karaokea Suomessa. Siinä kerrotaan suomalaisten ihmisten tarinoita, jotka ovat löytäneet karaokesta apua yksinäisyyteen. Elokuva voitti parhaan dokumenttielokuvan Jussi-palkinnon 2023. ==Arvosteluja== * Pekka Torvinen, Helsingin Sanomat * Niko Ikonen, Episodi * Marita Nyrhinen, Kulttuuritoimitus * Emmi Koivumäki, Film-o-holic * Tuomas Riskala, Katso == Lähteet == ==Aiheesta muualla== * Elokuvan internetsivut Luokka:Vuoden 2022 dokumenttielokuvat Luokka:Vuoden 2022 suomalaiset elokuvat Luokka:Suomalaiset dokumenttielokuvat
Bobby Solo

Bobby Solo (oik. Roberto Satti, s. 18. maaliskuuta 1945) on italialainen laulaja ja näyttelijä. Solo sijoittui vuoden 1964 San Remon musiikkifestivaaleilla toiseksi kappaleella Una lacrima sul viso, ja kappaleesta tuli myyntimenestys Italiassa. Solo voitti vuoden 1965 San Remon musiikkifestivaalit kappaleella Se piangi, se ridi ja valikoitui samalla Italian edustajaksi saman vuoden Eurovision laulukilpailuun. Kansainvälisessä Eurovision laulukilpailussa Solo sijoittui viidenneksi. ==Diskografiahttps://www.discogs.com/artist/409131-Bobby-Solo== ===Albumit=== *Bobby Solo (1964) *Il Secondo LP Di Bobby Solo (1965) *Triunfador En El XV Festival De San Remo 1965 (1965) *Le Canzoni Del West (1966) *La Vie En Rose (1966) *Canta Temas De Ayer, Hoy Y Siempre (1966) *San Francisco (1967) *Superbobby (1968) *Il Meglio Di Bobby Solo (1969) *Bobby Folk (1970) *Tränen In Den Augen (1974) *Star Galerie (1974) *Love (1975) *Una Lacrima Sul Viso (1977) *Una Lacrima Sul Viso (New Wave Disco) (1978) *Rock'n'Roll (1979) *Solo (1982) *Special '83 (1983) *Solo.... Elvis (1986) *Rose Rosse (1987) *Rock Around The Rock (1988) *Una Lacrima Sul Viso E I Suoi Più Grandi Successi... (1990) *XV* Round (1996) *That's Amore (1997) *Rose Rosse (1997) *Lei Balla Sola (2003) *Let's Swing (2003) *Homemade - Johnny Cash (2004) *Christmas With Bobby Solo Jazz Trio (2006) *Canzoni Romane (2006) *Easy Jazz Neapolitan Song (2009) *Live in Sabbioneta (2016) *Nuove Canzoni Italiane - New Italian Songs (2017) ==Filmografia== *Una lacrima sul viso (1964) *Viale della canzone (1965) *La più bella coppia del mondo (1967) *Donne... botte e bersaglieri (1968) *Zingara (1969) *"FF.SS." - Cioè: "...che mi hai portato a fare sopra a Posillipo se non mi vuoi più bene?" (1983) ==Lähteet== Luokka:Italialaiset laulajat Luokka:Italialaiset näyttelijät Luokka:Italian euroviisuedustajat Luokka:Vuoden 1965 euroviisuedustajat Luokka:Vuonna 1945 syntyneet Luokka:Elävät henkilöt
The Mission (vuoden 2022 elokuva)

The Mission (myös The Mission – Lähetyssaarnaajat) on Tania Andersonin ohjaama ja käsikirjoittama suomalais-saksalaisena yhteistuotantona tehty dokumenttielokuva, joka sai ensi-iltansa vuoden 2022 Sundancen elokuvajuhlilla. Elokuva on henkilödokumentti neljästä amerikkalaisteinistä, jotka tekevät Suomessa lähetystyötä käännyttääkseen suomalaisia Myöhempien Aikojen Pyhien Jeesuksen Kristuksen Kirkon jäseniksi. Elokuvassa kuvataan neljän amerikkalaisen mormoninuoren matkaa elokuussa 2019 Suomeen tekemään lähetystyötä.Veera Jokinen, Pia Parkkinen, Nuoret lähetetään lyhyen koulutuksen jälkeen käännyttämään suomalaisia uskoonsa, Yle.fi, uutiset 5.8.2022, viitattu 5.8.2022 Elokuvan ohjaajalla Tania Andersonilla on tuntumaa yhteisöön, sillä hänen isänsä oli mormoni mutta erosi myöhemmin yhteisöstä. Mormoniyhteisö asetti elokuvan teolle ehtoja, jotka kuitenkin työn aikana väljentyivät.Tero Kartastenpää, Vaovaisuus ja suomalaiset pilaavat hyvän aiheen. Helsingin Sanomat 5.8.2022 s. B 3 Artikkelin verkkoversio == Vastaanotto == Helsingin Sanomien Tero Kartastenpää suhtautuu elokuvaan viileästi: elokuvasta puuttuu konkretia, esimerkiksi nuorten ahdistuksesta kerrotaan, mutta se ei näy elokuvasta, ja arkea ylevöitetään, eivätkä kohtaukset kasva montaaseista pitemmiksi. Elokuvan alun synnyttämät odotukset eivät lopultakaan toteudu. Elokuva on esitetty Sundancen elokuvajuhlilla, jossa se sai vaihtelevia arvioita. == Lähteet == == Aiheesta muualla == * Luokka:Vuoden 2022 dokumenttielokuvat Luokka:Vuoden 2022 suomalaiset elokuvat Luokka:Suomalaiset dokumenttielokuvat Luokka:Saksalaiset elokuvat
Linda Andersson

Linda Andersson (s. 8. tammikuuta 1998) on ruotsalainen lentopalloilija, pelipaikaltaan yleispelaaja. Hän on syksystä 2020 alkaen edustanut Suomessa lentopallon Mestaruusliigassa kuusamolaisjoukkue Pölkkyä. Andersson on edustanut Ruotsissa Falköpingiä kausina 2014–2017 ja Örebrota kausina 2017–2020. Hän saavutti Ruotsin liigassa pronssia vuonna 2018 ja hopeaa vuonna 2019 sekä voitti Ruotsin cupin vuonna 2020. Hänet valittiin Ruotsin liigassa vuoden tulokkaaksi 2018. Andersson siirtyi Suomeen vuonna 2020 ja saavutti Pölkyn joukkueessa SM-hopeaa vuonna 2021. Kaudella 2021–2022 hän voitti Suomen Cupin ja Suomen-mestaruuden. == Lähteet == Luokka:Ruotsalaiset lentopalloilijat Luokka:Vuonna 1998 syntyneet Luokka:Elävät henkilöt
Margaret Sarah Carpenter

Margaret Sarah Carpenter syntyjään Geddes (1793 Salisbury – 13. marraskuuta 1872 Lontoo) oli englantilainen taidemaalari. Hän maalasi muotokuvia ja häntä pidettiin omana aikanaa lahjakkaana taiteilijana ja hän myös menestyi urallaan. Hänen töissään on varma piirustusjälki ja hieno värien käyttö, olivat työt sitten akvarelleja tai öljyväritöitä. Margaret Geddes sai alkuopetuksen paikalliselta piirustusmestarilta Salisburyssä. Lordi Radnor päästi hänet piirtämään kopioita galleriaansa ja Geddes lähetti töitään taideakatemiaan. Hän pääsi Lontooseen taideakatemiaan vuonna 1814 ja sai heti luvan pitää näyttelyn. Tästä eteenpäin hän piti näyttelyn joka vuosi, aina vuoteen 1866 asti. Hänen huippukautensa osuu 1830–1840- luvuille. Avioliiton Geddes solmi vuonna 1817 William Hookham Carpenterin kanssa ja perheeseen syntyi monta lasta. Margaret Carpenterin täytyi auttaa myös varattomia vanhempiaan. Taloudellisen tilanteen vuoksi muotokuvia piti tehdä paljon. Carpenterilla oli kaikkiaan 600 muotokuvatilausta. Koska hän oli nainen, ei Carpenteria aateloitu ansioistaan, mutta aviomiehen kuoltua kuningatar Viktoria myönsi hänelle 100 punnan suuruisen eläkkeen. == Lähteet == Luokka: Englantilaiset taidemaalarit Luokka: Vuonna 1793 syntyneet Luokka: Vuonna 1872 kuolleet
Molly Lohman

Molly Lohman (s. 13. toukokuuta 1996) on yhdysvaltalainen lentopalloilija, pelipaikaltaan keskitorjuja ja pituudeltaan 192-senttimetrinen. Hän on joulukuusta 2020 alkaen edustanut Suomessa lentopallon Mestaruusliigassa kuusamolaisseura Pölkkyä. Lohman on pelannut kotimaansa yliopisto- ja ammattilaissarjojen lisäksi Unkarissa ja Filippiineillä. Yliopistosarjassa hän edusti Minnesotan yliopistoa. Lohman siirtyi Suomeen Pölkyn joukkueeseen joulukuussa 2021. Tammikuussa 2022 hän oli voittamassa Suomen Cupia ja kauden päätteeksi Suomen-mestaruutta. == Lähteet == Luokka:Yhdysvaltalaiset lentopalloilijat Luokka:Vuonna 1996 syntyneet Luokka:Elävät henkilöt